Diari Oficial de la Generalitat Valenciana


Sumari del DOGV 476, del 28-11-1986 (1986/807642)

RESOLUCIÓ de 18 de novembre de 1986, de la Direcció General de Comerç sobre autoritzacions d'horaris Comerçials excepcionals per al dia 6 de desembre i les festes de Nadal i Reis.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   476

Data del DOGV
:   28-11-1986

Secció del DOGV
:   ALTRES DISPOSICIONS

Número del document
:   1986/807642


Data del document
:   18-11-1986

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 18 de novembre de 1986, de la Direcció General de Comerç, sobre autoritzacions d'horaris comercials excepcionals per al dia 6 de desembre i les festes de Nadals i Reis.  
Atés la proximitat de les tradicionals festes de Nadal i Reis, en les quals concorreixen circumstàncies especials que modifiquen els costums de compra dels consumidors i afecten de forma directa l'oferta de béns i serveis, i en haver-se formulat davant d'aquesta Direcció General, com en anys anteriors, un gran nombre de peticions de comerciants que, de forma individual o a través de les seues Associacions, sol·liciten una modificació horària per a aquestes dates i per al dia 6 de desembre, i pel fet d'haver-se produït l'especial circumstància de concórrer tres dies festius consecutius, cal regular doncs, amb caràcter general, els horaris comercials d'aplicació a l'àmbit de la Comunitat Valenciana, a fi i efecte d'atendre les demandes dels consumidors.   
Per això, aquesta Direcció General, fent ús de las facultats que li confereix l'article 3r. del Decret 45/1985 d'11 d'abril, de la Generalitat Valenciana, ha resolt:   
Primer. Els establiments mercantils de l'àmbit de la Comunitat Valenciana, en els quals es desplegue una activitat de venda de béns o prestació de serveis al consumidor i a l'usuari, podran acollir-se als horaris comercials que tot seguit es relacionen:   
-6 de desembre de 1986, es considerarà hàbil als efectes prevists en el Decret 45/1985.   
- Dia 22 de desembre de 1986: fins a les 22 hores.   
- Dia 23 de desembre de 1986: fins a les 22 hores.   
- Dia 24 de desembre de 1986: fins a les 22 hores.   
- Dia 26 de desembre de 1986: fins a les 22 hores.   
- Dia 27 de desembre de 1986: fins a les 22 hores.   
- Dia 29 de desembre de 1986: fins a les 22 hores.   
- Dia 30 de desembre de 1986: fins a les 22 hores.   
- Dia 31 de desembre de 1986: fins a les 22 hores.   
- Dia 2 de gener de 1987: fins a les 22 hores.   
- Dia 3 de gener de 1987: fins a les 24 hores.   
- Dia 5 de gener de 1987: fins a les 24 hores.   
Segon. El que disposa aquesta Resolució serà així mateix d'aplicació per a aquells establiments als quals s'hagen concedit autoritzacions individuals.   
Tercer. La possibilitat de realitzar aquests horaris excepcionals s'enten sense perjudici i amb l'estricte compliment del que disposa la legislació laboral vigent.   
Quart. Aquesta Resolució es publicarà en el Diari Oficial de la Generalitat Valenciana.   
València, 18 de novembre de 1986.- El Director General de Comerç: Manuel Agramunt Ros de Ursinos.